**Кодекс понашања родитеља у предшколској установи**

**Циљ овог кодекса за родитеље је да се ближе утврде правила понашања родитеља у Предшколској установи како би се успоставили добри сараднички односи као услов за квалитетан рад у Предшколској установи.**

Кодекс понашања родитеља је подељен на неколико сегмената

* однос према свом детету
* однос према другој деци
* однос према васпитачу детета
* однос према другим родитељима у групи
* однос према Предшколској Установи

**Однос према свом детету**

Родитељ је дужан да својим понашањем васпитно делује на своје дете.

* Родитељ активно прати развој свог детета, тако што од васпитача добија информације о дететовом развоју.
* Родитељ или члан породице не сме да на било који начин вербално или физички малтретира, понижава, исмева, напада и/или вређа дете у Предшколској установи.
* Родитељ подржава спровођење васпитно-образовног рада који је прописан по програму Предшколске установе.
* Родитељ је дужан да доводи дете у Предшколску установу, или овласти писмено ко може да преузме дете, у термину који је прописан.

**Однос према другој деци**

* Родитељ не сме да вербално и физички малтретира и/или туче другу децу, њихове родитеље или чланове породице или запослене када борави у Предшколској установи.
* Родитељ не сме насилним путем да решава евентуалне размирице и проблеме које његово дете има са другом децом, родитељима или запосленима када борави у Предшколској установи, или се затекне са децом и васпитачем када су деца на некој активности ван просторија Предшколске установе. Уколико се то деси, васпитач је дужан да о оваквом  понашању родитеља или члана породице обавести помоћника директора или  директора Предшколске установе, односно полицију.

**Однос према васпитачу детета**

* Родитељ је дужан да редовно присуствује родитељским састанцима, а у случају потребе, долази на индивидуални разговор са васпитачем у унапред договореном термину.
* Родитељ или члан породице не сме да на било који начин вербално или физички малтретира, понижава, исмева, напада и/или вређа васпитача. Уколико се то деси, васпитач је дужан да о непримереном понашању родитеља или члана породице обавести помоћника директора или директора Предшколске установе, односно полицију.
* У циљу што бољег и квалитетнијег рада са децом, пожељно је да родитељ/старатељ обавести и разговара са васпитачем о свему што сматра да би било корисно за његово дете, било да се ради о радосним дешавањима (рођење брата, сестре, венчања) или непријатним догађајима (смрт, болест, развод).

**Начин одевања родитеља**

Родитељ/старатељје дужан да се прикладно одева и пристојно изгледа, у складу са прописима којима је предвиђено облачење у Јавним установама.

Неприкладним се сматра  долазак у сукњама краћим од 5 цм изнад колена, шортсу и бермудама, мајицама на бретеле, без рукава и са великим деколтеом, откривеног стомака, прозирне и преуске одеће, хеланкама уколико нису прекривене дужом туником, .одеће са навијачким обележјима, одеће са увредљивим натписима, обуће са превисоким потпетицама, папучама.

**Однос према Предшколској Установи**

Родитељ/ старатељ не сме да улази у радне просторије Предшколске установе мимо термина одређеног за родитељске састанке, индивидуални разговор, односно термина утврђеног за пријем и одлазак деце, издавању потврда или неких других исправа које Предшколска установа може да изда родитељим/ старатељима.

Ако родитељи нису у могућности да лично доводе и одводе дете дужни су да дају писмено овлашћење са подацима ко ће те радње вршити.

Родитељ/ старатељ у Предшколску установу не маже уносити алкохол, опијате, наркотичка и друга средства са психоактивним дејством или да дођу у установу под дејством истих.

Родитељ/ старатељ код директора, заменика директора и стручног сарадника долази у складу са претходним договором или позивом.

Родитељ/ старатељ је дужан да обавештава васпитача о разлозима изостајања детета; када се ради о изостајању због болести детета важно је да се родитељ/ старатељ консултује са лекаром о томе када дете може да се врати у групу и изостанак правда лекарским уверењем.

Родитељ/ старатељ је дужан да у установу не уноси дечија колица, кућне љубимце и сладолед.

Поред свега наведеног родитељи/ старатељи су дужни да у свему поступају у складу са Статутом и Правилима понашања у Предшколској установи и важећим Законом.

Непоштовање и непоступање по овом кодексу повлачи одговорност родитеља/ старатеља.

ПУ “ Срећно дете“ Нови Кнежевац

***Кодекс понашања трећих лица у предшколској установи***

**Циљ овог кодекса за трећа лица је да се ближе утврде правила понашања истих у Предшколској установи како би се успоставили добри сараднички односи као услов за квалитетан рад у Предшколској установи.**

Кодекс понашања трећих лица је подељен на неколико сегмената

* однос према деци
* однос према запосленима
* однос према Предшколској Установи

**Однос према деци**

Треће лице не сме да вербално и физички малтретира и/или туче децу, њихове родитеље или чланове породице или запослене када борави у Предшколској установи.

* Треће лице не сме насилним путем да решава евентуалне размирице и проблеме са децом, родитељима или запосленима када борави у Предшколској установи, или се затекне са децом и васпитачем када су деца на некој активности ван просторија Предшколске установе. Уколико се то деси, васпитач је дужан да о оваквом  понашању трећег лица обавести помочника директора или  директора Предшколске установе, односно полицију.

**Однос према запосленом**

* Треће лице не сме да на било који начин вербално или физички малтретира, понижава, исмева, напада и/или вређа запосленог Уколико се то деси, запослени је дужан да о непримереном понашању трећег лица обавести помоћника директора или директора Предшколске установе, односно полицију.

**Начин одевања трећег лица**

Треће лицеје дужно да се прикладно одева и пристојно изгледа, у складу са прописима којима је предвиђено облачење у Јавним установама.

Неприкладним се сматра  долазак у сукњама краћим од 5 цм изнад колена, шортсу и бермудама, мајицама на бретеле, без рукава и са великим деколтеом, откривеног стомака, прозирне и преуске одеће, хеланкама уколико нису прекривене дужом туником, .одеће са навијачким обележјима, одеће са увредљивим натписима, обуће са превисоким потпетицама, папучама.

**Однос према Предшколској Установи**

Лице, које није запослено у Установи, односно, није родитељ или старатељ детета, који похађа установу( треће лице), дужно је да при уласку покаже личну карту, службени позив или другу исправу, ради идентификације.

Треће лице се не сме задржавати у ходницима или другим просторијама Установе, већ га запослени упућује у просторију за пријем трећих лица или у канцеларију.

Треће лице мора имати заказан разговор, а у случају да нема, може бити примљено само уколико се запослени у установи сагласи са пријемом тог лица.

**Трећем лицу је забрањено:**

- Уношење оружја, оруђа и других средстава, којима се могу нанети озледе, угрозити животи деце и запослених односно,нанети штета имовини установе.

- Пушење у просторијама и дворишту Установе

- Уношење алкохола, опијата, наркотичких и других средстава са психосоматским дејством или долазак у установу под дејством истих.

Поред свега наведеног трећа лица су дужна да у свему поступају у складу са Статутом и Правилима понашања у Предшколској установи и важећим Законом.

Непоштовање и непоступање по овом кодексу повлачи одговорност трећег лица.

ПУ “ Срећно дете“ Нови Кнежевац  
 Август 2017. године